<classify> MWANDISHI WETU-DAR ES SALAAM NAHODHA wa timu ya Taifa, Taifa Stars, MbwanaSamatta, ameongeza hamasa katika kikosi cha timu hiyo kinachojiandaa kuikabiliUganda Cranes, mchezo wa mwisho wa marudiano wa Kundi L utakaopigwa Jumapilihii Uwanja wa Taifa, Dar es Salaam. Katika mchezo wa kwanza uliochezwa Uwanja waMandela, Kampala nchini Uganda, timu hizo zilitoka suluhu. Akizungumza na MTANZANIA jana, Meneja wa TaifaStars, Dan Msangi, alisema kikosi cha timu hiyo tayari kimekamilika, baada ya wachezajiwote kuwasili akiwemo nahodha Samatta. Kikosi kimekamilika pia ujio wa nahodha wetu Samatta umeleta hamasa kwawachezaji wengine na leo jana tumefanya mazoezi asubuhi Uwanja wa BokoVeteran, lakini na jioni Uwanja wa Taifa, alisema Msangi. Alisema wachezaji wote wa kikosi hicho wako timamukimwili isipokuwa kipa Suleiman Salula ambaye anasumbuliwa na majeraha baada yakuumia katika mazoezi ya juzi. Taifa Stars inatakiwa kushinda mchezo huo ilikufufua matumaini ya kufuzu fainali hizo zitakazofanyika nchini Misri, lakinipia ikiombea matokeo mabaya ya Lesotho itakayoumana na Cape Verde, jijiniPraia, katika mchezo mwingine wa mwisho wa Kundi L. Uganda tayari imefuzu fainali hizo, baada yakufikisha pointi 13 na kuongoza kundi, wakati Lesotho inakamata nafasi ya piliikiwa na pointi tano sawa na Tanzania iliyoko nafasi ya tatu, huku Cape Verde ikiwa na pointi nne. Timu mbili zinatakiwa kufuzu kutoka kundi hilo na kama Lesotho itaifunga CapeVerde, hata Taifa Stars itaifunga Uganda haitafuzu kwa kuwa katika mechi mbilikati ya timu hizo, Taifa Stars ililazimishwa suluhu nyumbani na kuchapwaugenini. Akizungumzia maandalizi ya mchezo huo, KochaMkuu wa Taifa Stars, Emmanuel Amunike, alisema wamejipanga vizuri kuhakikishawanaichapa Uganda na kukata tiketi hiyo. Tunaendelea vizuri na maanadalizi, wachezajiwote wamefika na kila mmoja yuko kwenye hali nzuri, tunafahamu ugumu wa mchezowenyewe, lakini hatuna namna zaidi ya kushinda, tunaomba mashabiki wajitokezekwa wingi kutupa nguvu ili tushinde na kufuzu Afcon, alisema kocha huyo raiawa Nigeria.  <topic>: MICHEZO 